##### ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

38. schôdza

Číslo: CRD-2327/2011

271

**U z n e s e n i e**

**Ústavnoprávneho výboru Národnej rady Slovenskej republiky**

**z 24. augusta 2011**

k vládnemu návrhu zákona o orgánoch štátnej správy v oblasti daní, poplatkov a colníctva (tlač 399)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona o orgánoch štátnej správy v oblasti daní, poplatkov a colníctva (tlač 399);

# B. o d p o r ú č a

Národnej rade Slovenskej republiky

vládny návrh zákona o orgánoch štátnej správy v oblasti daní, poplatkov a colníctva (tlač 399) **schváliť** so zmenami a doplnkami uvedenými v prílohe tohto uznesenia;

1. **p o v e r u j e**

predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre financie a rozpočet.

Radoslav Procházka

predseda výboru

overovatelia výboru:

Jana Dubovcová

Róbert Madej

## P r í l o h a

**k uzneseniu Ústavnoprávneho**

**výboru Národnej rady SR č. 271**

**z 24. augusta 2011**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona o orgánoch štátnej správy v oblasti daní, poplatkov a colníctva (tlač 399)**

1. K § 2 ods.2 (poznámka pod čiarou k odkazu 3)

V poznámke po čiarou k odkazu 3 na konci pripojiť slová „ Zákon č. 652/2004 Z. z.“.

Ide o legislatívno-technickú úpravu. Taxatívnu konštrukciu poznámky po čiarou k odkazu 3 treba rozšíriť o zákon č. 652/2004 Z. z. o orgánoch štátnej správy v colníctve a  o zmene a doplnení niektorých zákonov ako to aj vyplýva z aj dikcie § 2 ods. 2, ktorý predpokladá, že informácie, ktoré spracúva finančná správa podliehajú režimu nielen zákona č. 479/2009 Z.z. o orgánoch štátnej správy v oblasti daní a poplatkov a o zmene a doplnení niektorých zákonov.

2. K § 3 ods. 1 písm. i) (poznámka pod čiarou k odkazu 6)

V poznámke pod čiarou k odkazu 6 vložiť za slová „Mimoriadne vydanie Ú. v. EÚ, kap. 2/zv. 6“ čiarku a tieto slová: „Ú. v. ES L 253, 11.10.1993“.

Ide o legislatívno-technickú úpravu súvisiacu so zaužívaným spôsobom uvádzania informácie o publikácii právne záväzných aktov Európskej únie v úradnom vestníku.

3. K § 3 ods. 1 písm. j)

V § 3 ods. 1 písm. j) slová „v písmenách a) až f)“ nahradiť slovami „v písmenách a) až e)“.

Ide o významové precizovanie navrhovaného vymedzenia pôsobnosti Ministerstva financií Slovenskej republiky pri rešpektovaní princípov správneho konania – sui generis – správy daní a zásady dvojstupňového konania.

4. K § 4 ods. 1

V § 4 ods. 1 slovo „Bratislava“ nahradiť slovami „Banská Bystrica“.

Vzhľadom na celoslovenskú pôsobnosť finančného riaditeľstva sa javí vhodným umiestniť tento ústredný orgán v centre územia Slovenskej republiky.

5. K § 4 ods. 2 písm. w)

V § 4 ods. 2 písm. w) slová „osobitným predpisom 28)“ nahradiť slovami „osobitnými predpismi“.

Ide o legislatívno-technickú úpravu.

6. K § 4 ods. 3(poznámky pod čiarou k odkazom 10, 11, 20 a 23)

V poznámke pod čiarou k odkazu 10 vložiť za slová „Mimoriadne vydanie Ú. v. EÚ, kap. 2/zv. 4“ čiarku a tieto slová: „Ú. v. ES L 302, 19.10.1992“.

V poznámke pod čiarou k odkazu 11 vložiť za slová „Mimoriadne vydanie Ú. v. EÚ, kap. 2/zv. 16“ čiarku a tieto slová: „Ú. v. EÚ L 102, 7.4.2004“.

V poznámke pod čiarou k odkazu 20 vložiť za slová „Mimoriadne vydanie Ú. v. EÚ, kap. 2/zv. 13“ čiarku a tieto slová: „Ú. v. EÚ L 196, 2.8.2003“.

V poznámke pod čiarou k odkazu 23 pri uvádzaní publikačného zdroja nariadenia (ES) č. 1276/2008 pripojiť na konci slová „v platnom znení“.

Ide o legislatívno-technické úpravy súvisiace so zaužívaným spôsobom uvádzania informácie o publikácii právne záväzných aktov Európskej únie v úradnom vestníku a uvádzania právne záväzných aktov Európskej únie, ktoré sa v prípade jednej alebo viacerých novelizácií uvádzajú s dodatkom „v platnom znení“.

7. K § 5 ods. 3(poznámka pod čiarou k odkazu 35)

V poznámke pod čiarou k odkazu 35 vložiť za slová „Mimoriadne vydanie Ú. v. EÚ, kap. 15/zv. 3“ čiarku a tieto slová: „Ú. v. ES L 61, 3.3.1997“.

Ide o legislatívno-technickú úpravu súvisiacu so zaužívaným spôsobom uvádzania informácie o publikácii právne záväzných aktov Európskej únie v úradnom vestníku.

8. K§ 5 ods. 4

V § 5 ods. 4 v prvej vete slovo „riaditeľ“ nahradiť slovami „riaditeľ Kriminálneho úradu finančnej správy (ďalej len „riaditeľ“) a v druhej vete slová „Riaditeľa kriminálneho úradu finančnej správy“ nahradiť slovom „Riaditeľa“.

Ide o dôsledné rešpektovanie pravidiel pre zavedenie legislatívnej skraty v texte zákona (8. bod Legislatívnych pokynov tvorby zákona - príloha č. 2 k legislatívnym pravidlám tvorby zákonov č.19/1997 Z. z. ).

9. K § 5 ods. 5

V § 5 ods. 5 slová vypustiť slová „Kriminálneho úradu finančnej správy“.

Súvisí s navrhovanou zmenou v § 5 ods. 4.

10. K § 5 ods. 6

V § 5 od. 6 vypustiť za slovom „riaditeľa“ slová „Kriminálneho úradu finančnej správy“.

Súvisí s navrhovanou zmenou v § 5 ods. 4.